polyglot-tagger/wikipedia-language-snippets-filtered huggingface dataset:
ప్రాంతము-సి: అంగ్లం ఉన్న రాష్ట్రాలు. ఈ విభజన కేంద్ర-రాష్ట్రాల మధ్య, ఇతర రాష్ట్రాల మధ్య సంభాషణలను దృష్టిలో ఉంచుకొని జరిగింది. ఇంకా, 1973 లో వచ్చిన కేంద్ర అధికార ప్రామాణిక చట్టం ) ప్రకారం, కేంద్ర చట్టాలను హిందీలో మాత్రమే కాకుండ ఇతర షెడ్యూల్ భాషలలో కూడా అనువదించవచ్చు.
తరువాత భారత పార్లమెంటు అధికారభాషా కమిటీని 1957లో ఏర్పాటు చేసింది. ఈ కమిటీ 1965 తరువాత కూడా హిందీ భాషేతర ప్రజలు ఒప్పుకునే వరకు ఆంగ్ల భాష కొనసాగాలని సూచించింది. దీన్ని అప్పటి హోం శాఖా మంత్రి పంత్ గారు రాష్టపతికి సమర్పించారు. దీన్ని పార్లమెంట్లో ప్రవేశపెట్టి 1963 అధికార భాష చట్టంగా చేసి, ఆంగ్ల భాషను అధికార భాషగా ఉంచారు.1967లో పార్లమెంటులో ఒక తీర్మానం చేశారు. హిందీ భాషను అధికారికంగా ఉపయోగించడానికి భాషాభివృద్ధిని పెంచడం, ఇతర భాషలను కూడా వృద్ధిపరచాలని, ప్రభుత్వ ఉద్యోగలకు హిందీ లేదా ఆంగ్లం పూర్తి స్థాయిలో రావాలని, కొన్ని ఉద్యోగాలకు రెండు భాషలు రావాలని, ప్రతి సంవత్సరం ఈ భాషావిధానంపై ఒక నివేదికను రాయాలని తీర్మానాలను చేశారు. దీని తరువాత 1963లో వచ్చిన అధికార భాషాచట్టాలు ముఖ్యమైనవి.
హోమ్ వ్యవహారాల మంత్రిత్వ శాఖలోని అధికార భాషా విభాగము హిందీ భాషాభివృద్ధికి అనేక చర్యలు తీసుకుంది. వాటిలో 1963 నాటి అధికార భాషా చట్టాన్ని అమలుపరచడం, రాష్ట్రపతి ముందు అనుమతితో హైకోర్టులలో హిందీని వాడటం, ప్రభుత్వ పనుల కోసం వివిధ శాఖలలో హిందీ అభివృద్ధికై పుస్తకాలును, పదాలను, నిఘంటువులను కావలసిన పరికరాలను అందజేయడం, వివిధ హిందీ సలహా సమితీలను సమన్వయ పరచటం, వేరే భాష నుంచి హిందీలోకి అనువాదాలు చేయడం మొదలైన పనులను చేస్తుంది. ఇవన్ని 2009 అధికార భాష మార్గదర్శిక సూత్రాలలో ప్రతిబింబిస్తాయి.
లూయిస్ జీన్ కల్వెట్ ప్రకారం భాష నిర్మాణానికి, విలువలకు, ప్రచారానికి తీసుకొనే నిర్ణయాలను భాషా విధానాలు అని, భాషా విధానాలను అమలు పరచడాన్ని భాషా ప్రణాళిక అని అంటారు.
వివిధ భాషలను మాట్లాడే సమాజంలోని ప్రజలకు, రచయితలకు మార్గదర్శనం కోసం అక్షరాలను, వ్యాకరణాన్ని, నిఘంటువులను తయారు చేయడమే భాషా ప్రణాళిక పని. దీని ఆచరణలో మనం వర్ణణాత్మక భాషా శాస్త్రాన్ని దాటి అందుబాటులో ఉన్న భాషా రూపాల ఎంపికల ద్వారా తీర్పుని కలిగి ఉన్న దారిలోకి వెలుతున్నాము. .
భాషా ప్రణాళిక ఎప్పుడూ బహుళ భాష, బహుళ సాంస్కృతిక సమాజాలలో సంభవిస్తుంది. దీనిలో ఒక భాష కోసం ప్రణాళికలను సిద్ధం చేస్తారు. ఏ భాషలను నిర్ణయించాలనేది వివిధ వర్గాల సామాజిక, రాజకీయ, ఆర్థిక ప్రయోజనాల మధ్య ఉన్న శక్తి సంబంధాలు నిర్ణయిస్తాయి. ఈ రాజకీయ, ఆర్థిక, సామాజిక సిద్ధాంతాలు భాషా ప్రణాళికలను ప్రభావితం చేస్తాయి. కాబట్టి ఇది భాష పరిధిని మించుతుంది. భాషపై గల భావాలును నిర్ణయించే సంస్థలు భాషా ప్రణాళికపై ప్రభావితం చూపిస్థాయి.
దేవనాగరి లిపిలోని హిందీ భాష దేశ అధికార భాషగా ఉండాలి. దేవనాగరి సంఖ్యలను కాకుండా అంతర్జాతీయ సంఖ్యలను మాత్రమే వాడాలి. రాజ్యాంగం అమలులోకి వచ్చిన తరువాత నుండి 15సంవత్సరముల వరకు అధికార భాషగా అంగ్లం ఉండాలని నిర్ణయించారు. ఈ గడువులో హిందీని వృద్ధిచేసి, ఆంగ్లాన్ని తీసివేయొచ్చు. ఈ గడువు తరువాత కూడా అవసరమైతే పార్లమెంటు ఈ కాలన్ని పొడిగించవచ్చు. ప్రతి ఐదు లేదా పది సంవత్సరాలకొకసారైనా భాషా సంఘాన్ని ఏర్పాటు చేసి, హిందీ భాష పనితీరును మెరుగుపరచాలి.
కానీ మన పరిశీలనాధికారులు ఈ విషయాన్ని పెడచెవిన పెట్టి రష్యన్ భాషలాగా భారతదేశంలో కూడా హిందీ భాషను భర్తీ చేయవచ్చనుకుని సోవియెట్ యూనియన్ నుంచి ఈ ప్రణాళికను మన దేశంలోకి తీసుకున్నారు.చివరికి ఇది విఫలమైందనే చెప్పుకోవాలి. దీనికి చాలానే కారణాలు ఉన్నాయి. వీటిలో హిందీ భాష సంఖ్యాపరంగా పెద్దది కానీ అది అన్ని భాషలకు సంబంధ భాషగా అయితే లేదు, రష్యన్ భాషకున్న విలువ హిందీ భాషకు లేదు అనేవి ప్రధాన కారణాలుగా చెప్పుకోవచ్చు.
ముస్లింలు భారతదేశానికి వచ్చినప్పుడు పర్షియన్ భాషను అధికార భాషగా ఉపయోగించారు. మొఘలుల పాలనలో ప్రభుత్వ చట్టాలన్నీ పర్షియన్ భాషలోనే జరిగేవి. అయినప్పటికీ మిగిలిన భాషలను ప్రోత్సహించారు. పర్షియన్ భాష హిందుస్తాని భాషను ముఖ్యంగా లిపిని ప్రభావితం చేసింది. దీనినే షిఫ్మెన్ వైవిధ్యానికి బయట నుండి వచ్చిన సవాలు అని అన్నారు.
ఫిట్ట్స్ చెప్పినట్లుగా , భాషా ప్రణాళిక భాషా విధానాన్ని తెలుపుతూ, విమర్శనాత్మక విశ్లేషణ చేస్తుంది. మొదటిది హేతుబద్ధత కలిగిన ప్రామాణికతను, ప్రభావాన్ని తెలుపుతుంది. రెండోది, భాషా ప్రణాళిక నమునాల అభివృధ్ధి కోసం ఈ ఆలోచనలను అమలులోకి తీసుకొస్తుంది. ఈ అధ్యయన శాస్త్రాన్ని "భాషా ప్రణాళికా విధానాలు" అని చెప్పవచ్చు.
ప్రకటితమైన ప్రణాళిక : ఏ ప్రణాళికలైతే క్రమబద్ధంగా క్రోడీకరించి, దేశ చట్టాలలో, నిశ్చితం, అధికారిక పత్రాలలో స్పష్టంగా కనపడతాయో అవి ప్రకటితమైన ప్రణాళికలు.
అప్రకటితమైన ప్రణాళిక : ఏ ప్రణాళికలైతే అనిశ్చితంగా ఉండి, పేర్కొనబడకుండా వాస్తవంగా అమలులో ఉంటాయో అవి అప్రకటితమైన ప్రణాళికలు.
మాతృ భాష లేదా, ప్రాంతీయ భాష లేదా, మాతృ భాష యొక్క మిశ్రమ కోర్సుతో పాటుగా ప్రాంతీయ భాష లేదా, మాతృ భాష యొక్క మిశ్రమ కోర్సుతో పాటుగా శాస్త్రీయ భాష లేదా, ప్రాంతీయ భాష యొక్క మిశ్రమ కోర్సు లేదా శాస్త్రీయ భాష
1940లో కేంద్రం విద్య కోసం ఒక చట్టబధ్ధమైన సలహా మండలిని ఏర్పాటు చేసింది.విద్యా రంగంలో ఉండవలసిన భాషల గురించి అప్పటినుంచి చర్చలను మొదలుపెట్టి 1960 వరకు కొనసాగించాయి. ఈ మండలి ముఖ్యంగా ఐదు సమస్యలను గమనించి వాటిపై ద్రుష్టి పెట్టాలని కేంద్రాన్ని కోరింది. అవి:
నిర్మాణాత్మక ప్రణాళిక : ఇది భాష నిర్మాణానికి సంబంధించింది. ఒక భాషను అధికారికంగా వాడాలంటే, ఆ భాషలోని అన్ని పదాలను అవసరానికి తగినట్లుగా కొత్త పదాలను, అక్షరాలను నిర్మించాలి. కాబట్టి ఈ ప్రణాళికలో నిఘంటువుల తయారీ, అక్షరాల తయారీ, వ్యాకరణ తయారీ మొదలైన భాషా నిర్మాణ అంశాలు ఇమిడి ఉంటాయి.
హోదా ప్రణాళిక : ఇది భాష ఎంపికకు, వాడుకకు సంబంధించింది. భాషా చట్టాలు, నియంత్రణ ద్వారా కొన్ని పరిస్థితులను బట్టి ఒక భాషను ఎంపిక చేయడం జరుగుతుంది.తక్కువ హోదా కలిగిన భాషను కూడా ఎంపిక చేసి, దాని హోదాను మార్చవచ్చు. దీనిలో అధికార భాష, దేశ భాష మొదలైన అంశాలు ఇమిడి ఉంటాయి.
సమాజంలో ఉన్న భాషలు, వాటి వాడుక గురించి తీసుకున్న నిర్ణయాలు, వాటి నిర్వహణను, భాషా తీరులను, ప్రవర్తలను మార్చడం.ఇది వర్ణణాత్మక భాషా శాస్త్రం చెప్పినట్లు కాకుండా, భాషలోకి జోక్యం కల్పించుకొనే విధంగా ఉంటుంది.
భారతదేశ భాషలలో ఉన్న అసమానతను నిర్మూలించాలనే ఉద్దేశంతో ఈ మండలి 23వ సమావేశాంలో పైన చెప్పిన సమస్యలపై ద్రుష్తి పెట్టి హిందీ మాట్లాడే రాష్ట్రాలలోనూ, మాట్లాడని రాష్ట్రాలలోనూ మూడు భాషలను తప్పనిసరిగా బోధించాలంటూ సలహా ఇచ్చింది. అది ఎలా అంటే:
విధాన పద్ధతి : ఇది స్థూల స్థాయిలో సమాజానికి, ప్రభుత్వానికి సంబంధించింది. ఇందులో భాష ఎంపిక , హోదా, భావజాలం మొదలైన అంశాలు ఇమిడి ఉంటాయి. ఇది హోదా ప్రణాళిక లాంటిది.
భాషార్జన ప్రణాళిక : ఇది భాషను ఉపయోగించే వారికి సంబంధించింది. ఇది ఎంచుకున్న భాష పరివ్యాప్తికి సహాయపడుతుంది. విద్యా, మత, మీడియా మొదలైన మాధ్యమాలు దీనిలో ఇమిడి ఉంటాయి.
సాగు పద్ధతి : ఇది సూక్ష్మ స్థాయిలో భాష మాట్లాడటం, రాయడం, భాషా వ్యాప్తి చెందించడానికి, ముఖ్యంగా సాహిత్యవృద్ధికి తోడ్పడుతుంది.
భాషా ప్రణాళికకి, విధానాలకి మధ్య విడదీయలేని సంబంధం ఉంది. కాబట్టి స్పొల్స్కి ఈ అధ్యయన శాస్త్రాన్ని "భాషా విధానాలు" అని అన్నారు.
కాకతీయులు శైవ మతాభిమానులు అయినప్పటికీ కేశవ భేదాన్ని చూపించకుండా ఈ ఆలయాలను నిర్మించారు. కోట గుళ్ళ సముదాయం చుట్టూ రాతిగోడలతో ప్రాకారం నిర్మించబడింది. ఈ గుళ్ళలో గణపేశ్వరాలయం అనే శివాలయం ప్రధానమైనది, ఆకర్షణీయమైనది. ఇందులో సర్పధారియై ఢమరుకాన్ని వాయిస్తున్న పరమశివుని నిలువెత్తు విగ్రహం చెక్కబడి ఉండడంతోపాటు సభామండపాలు ప్రధానాకర్షణగా నిర్మించబడ్డాయి. అంతేకాకుండా ఓరుగల్లుపై దాడిచేసిన దేవగిరి మహారాజును కాకతీయ అష్టమ చక్రవర్తి రాణి రుద్రమదేవి 15రోజుల యుద్ధంలో ఓడించినందుకు గుర్తుగా గజకేసరిలో సగం మనిషి, సగం సింహం రూపం ఏనుగు మీద స్వారీ చేస్తున్నట్లు, గుఱ్ఱం తల - సింహం నడుముతో ఏనుగుమీద స్వారీ చేస్తున్నట్లు యుద్ధ విజయ చిహ్నాలు చెక్కబడ్డాయి. ప్రధానాలయానికి ఉత్తరం దిక్కున ప్రధానాలయం నమూనాలో మరో శివాలయం నిర్మించబడింది.
దీర్ఘాకృతి శివలింగ నక్షత్రకారం పానఘట్టంపై కొలువై ఉన్నట్లు కనపడడంతోపాటు ఆలయ గుర్భగుడి ముఖద్వారంపైన చండిక, త్రిముఖ బ్రహ్మ, పంచముఖ గరుత్మంతుడు, నందీశ్వరుడు, గిరిజా కళ్యాణం, మహావిష్ణువు ఉట్టిపడేట్లు చిత్రీకరించారు. దీని కింద లక్ష్మిదేవి తామర పువ్వు పై కూర్చోగా రెండువైపులా ఏనుగులు తొండాలతో సంయుక్తంగా కలశం పట్టుకుని ఉన్న ఈ విగ్రహం కళానైపుణ్యంతో కాంతులీనుతుంటుంది. చుట్టూవున్న 19 చిన్న ఆలయాలన్నీ గర్భ గృహం, అంతరాలయం కలిగివున్నాయి.
ప్రధాన ఆలయానికి దక్షిణ దిక్కున దాదాపు 60 స్తంభాలుగల మండపం నిర్మించబడింది. దీనిని స్తంభాల గుడి అని పిలుస్తారు. డంగుసున్నం, కరక్కాయ మిశ్రమంతో నిర్మించిన ఈ ఆలయం చుట్టూ కిన్నెర, కింపురుష, మందాకిని శిల్పాలు. ఆలయ గోడలమీద జంతుజీవాలు, రాతి స్తంభం, చతురస్రం, దీర్ఘచతురాస్ర, వృత్తాకార శిల్పాలున్నాయి. ఈ మండపంలో ప్రతిరోజూ ఒక నర్తకి, 16మంది వాయిద్య కళాకారులచే నాట్య ప్రదర్శనలు జరిగేవి.
కోట గుళ్ళు తెలంగాణ రాష్ట్రం, జయశంకర్ భూపాలపల్లి జిల్లా, ఘనపూర్ మండల కేంద్రమైన ఘణపూర్ లో ఉన్న గుళ్ళు. కాకతీయ కాలంలో నిర్మించబడిన ఆలయ సముదాయంలో వివిధ పరిమాణాల్లో ఉన్న 22 గుళ్ళను కోట గుళ్ళు అంటారు. ఇవి కాకతీయుల కళా వైభవాన్ని తెలియజేస్తున్నాయి.
సా.శ. 1323లో ప్రతాపరుద్రుడు మరణించిన తర్వాత ఈ కోట గుళ్ళ సమాదాయంపై అనేక దాడులు జరిగాయి. సా.శ. 15 శతాబ్దం చివరిలోనూ,16 వ శతాబ్ద ప్రారంభ కాలంలోనూ కులీకుతబ్‌ ఉల్‌ముల్క్‌ అనే మహ్మదీయ రాజు చేతిలో ఆలయం ఘోరంగా ధ్వంసమయింది.
రామప్ప దేవాలయం నిర్మించిన కాకతీయ సైన్యాధక్షుడు రేచర్ల రుద్రరెడ్డి మూడో కుమారుడు గణపురం సామంతుడైన గణపతిరెడ్డి ఆధ్వర్యంలో ఇది నిర్మించబడింది.
శప్తభూమి అంటే శపించబడిన నేల అని అర్థం. 18వ శతాబ్దంలో రాయలసీమ ప్రాంతానికి చెందిన చరిత్రను రచయిత ఈ నవలలో నమోదు చేశాడు. శ్రీకృష్ణదేవరాయల పాలన తరువాత పాలెగాళ్ళ సంస్థానాల లోని రాజకీయాలు, కక్షలు కార్పణ్యాల మధ్య నలిగిన ప్రజల జీవితాలు, పాలెగాళ్ల దౌర్జన్యాలు, బసివిని వ్యవస్థ, సతీ సహగమనం వంటి అనాచారాలు, కరువు కాటకాలకు తట్టుకోలేక పసిపిల్లలను అమ్ముకునే దుస్థితీ ఈ నవలలో కనిపిస్తాయి. రచయిత తనకు తెలిసిన గాలిదేవర సమాధి, గులిగానప్ప పరస, కదిరప్ప స్వామి పరస, వీరగల్లులు మొదలైన చారిత్రక దాఖలాలను ఆధారం చేసుకుని ఈ నవలను రాసాడు. అదే సమయంలో వర్తమాన సందర్భమైన తెలంగాణా ఉద్యమం కూడా రచయితను ప్రభావితం చేసింది. రాయలసీమ ప్రాంత ఆర్థిక, సామాజిక, రాజకీయ, మత, సాంస్కృతిక పరమైన చరిత్రను నవలారూపంలో అందించాలని రచయిత భావించాడు.
సిద్ధరామప్పనాయుడు మైసూరు నవాబు టిప్పుసుల్తానుకు రెండు సంవత్సరాలు ఖండినీరూకలు బాకీ పడినాడు. దానిని వసూలు చేసుకోవడానికి మైసూరు నవాబు తరఫున గుత్తి సుబేదార్ అనంతపురం సంస్థానంపై దాడికి దిగుతాడు. అతడితో చెరువులోపల్లె పరగణా కుదువ పెట్టడానికి, ఇరవై ఐదు వేల రూకలు చెల్లించడానికి ఒప్పందం కుదురుతుంది. ఐతే పద్నాలుగు వేల రూకలు మాత్రమే సర్దుబాటు కావడంతో గుత్తి సుబేదార్ కోపంతో కోటవాకిళ్లు, దివాణం వాకిళ్లు పడగొట్టి పోతాడు. తమ దొరకు జరిగిన అవమానానికి ఎల్లప్పజెట్టీ కృంగిపోతాడు. వానల కోసం వీరమంటపం ఎక్కడానికి శ్రీశైలం మల్లికార్జునస్వామికి మొక్కుకుంటాడు ఎల్లప్పజెట్టీ. గండకత్తెరతో తన శరీరంలోని అంగాలను ఆన్నింటిని కత్తిరించి మల్లికార్జునికి అర్పించి దేహ త్యాగం చేయడంతో నవల సమాప్తమౌతుంది.
ఈ కథతో పాటు ఎల్లప్పజెట్టీని తిరస్కరించి వివాహ బంధం నుండి బయటపడిన ఇమ్మడమ్మ, నాయకరాజుల సంప్రదాయాన్ని పుణికి పుచ్చుకున్న రాచవేశ్య పద్మసాని, ఇంగ్లీషు చదువులు చదివిన ఆమె కుమారుడు మన్నారుదాసు, కండబలం వున్నా కులం బలం లేక అన్యాయాన్ని ఎదురించలేని కంబళి శరభుడు, తండ్రి మరణానికి కారకుడైన వాడిపై ప్రతీకారం తీర్చుకునే హరియక్క, మతం ముసుగుతో లైంగిక దోపిడీకి పాల్పడే నాగప్ప ప్రగడ, ప్రజలలో చైతన్యం తెచ్చేందుకు ప్రయత్నించే గురవడు, తన కూతురి దుర్గతికి కారణమైన స్త్రీలోలుడు సిద్ధప్పనాయుడి పతనానికి ఎత్తులు వేసిన బయ్యన్నగారి అనంతయ్య శ్రేష్టి మొదలైనవారి కథలు ఉన్నాయి.
1775 ప్రాంతాలలో అనంతపురం సంస్థానాన్ని హండేరాజు సిద్ధరామప్పనాయుడు పరిపాలిస్తుంటాడు. తన శత్రువులైన తాడిమర్రి సంస్థానం వారు బుక్కరాయసముద్రం చెరువుకు గండి పడేటట్లు చేసి అనంతపురాన్ని ముంచివేయాలనే కుట్ర పన్నుతారు. కానీ బిల్లే ఎల్లప్ప అనే గొర్రెల కాపరి సాహసంతో వారి కుట్రను భగ్నం చేస్తాడు. రాజు మెచ్చి అతడిని అమరనాయకుడిగా నియమిస్తాడు. అతడు ఎల్లప్పజెట్టీగా పిలువబడుతుంటాడు. తన రాజు బొక్కసం నింపడం కోసం తాడిమర్రి సంస్థానానికి చెందిన యెల్లుట్లను దోచుకుంటాడు.
శప్తభూమి 2017 లో ప్రచురితమైన తెలుగు చారిత్రిక నవల. 18 వ శతాబ్దపు రాయలసీమ చరిత్ర నేపథ్యంలో ఈ కథ నడుస్తుంది. ఈ ఈ నవలను బండి నారాయణస్వామి రచించాడు. 2017 మే లో ఉత్తర అమెరికా తెలుగు సంఘం నిర్వహించిన తెలుగు నవలల పోటీలో ఇది, మరో రెండు నవలలతో సంయుక్తంగా మొదటి బహుమతిని పంచుకుంది. 2019 లో కేంద్ర సాహిత్య అకాడమీ అవార్డు పొందింది.
నవలా కాలమిన పద్దెనిమిదవ శతాబ్దపు రాయలసీమ వాడుకభాషను వాడానని రచయిత, పుస్తకం చివర ఉన్న "ఈ నవలను రాయించిన క్రమం ఒకటుంది" అనే వ్యాసంలో రాసాడు. తంజావూరు ప్రాంతానికి చెందిన పద్మసాని అనే పాత్రకు ఆ ప్రాంతపు వాడుకభాషను వాడడమే ఉచితమని భావించానని కూడా రాసాడు.
చారిత్రిక నవలని చెప్పుకున్నప్పటికీ, పుస్తకంలో ఎక్కడా పాదపీఠికలు, మూలాలు ఇవ్వలేదు. "ఈ నవల రచన వెనుక అనేక చరిత్రకారుల గ్రంథాల అధ్యయనముంది." అని చెబుతూ ఆ రచయితలందరికీ ధన్యవాదాలని చెప్పాడు గానీ, గ్రంథ సూచీ ఇవ్వలేదు.
ఈమాటలో ఈ పుస్తకాన్ని సమీక్షిస్తూ రచయిత దాసరి అమరేంద్ర, "నిస్సందేహంగా ఇది ఈ మధ్యకాలంలో వచ్చిన చెప్పుకోదగ్గ నవల." అని రాసాడు. "సహగమనానికి అంత గౌరవం ఇస్తూ చిత్రించడం ఎందుకూ?!",
"నవల దళిత బహుజన చరిత్ర అని చెప్పబడింది గానీ శప్తభూమిలో అడుగడుగునా అగ్రవర్ణ విలువలు కనిపించి ఆశ్చర్యం కలిగిస్తాయి." అని సమీక్షకుడు ఈ సమీక్షలో విమర్శ కూడా చేసాడు.
కంప్యూటర్ ఇంజనీరింగ్ ప్రోగ్రామ్‌లు దిగువ డివిజన్‌లో కంప్యూటర్ సైన్స్‌ను సారూప్య పరిచయ ప్రోగ్రామింగ్, గణిత కోర్సులతో పోలి ఉంటాయి, కాని భారీ ఎలక్ట్రికల్ ఇంజనీరింగ్ అవసరాలతో (ఉదా. డిజిటల్, అనలాగ్ సర్క్యూట్లు, ఇంటిగ్రేటెడ్ సర్క్యూట్ డిజైన్, విఎల్‌ఎస్‌ఐ డిజైన్, కంట్రోల్ సిస్టమ్స్) ఎగువ విభాగంలో కంప్యూటర్ సైన్స్ నుండి వేరుగా ఉంటుంది. ). దిగువ డివిజన్ స్థాయిలో కంప్యూటర్ సైన్స్ తో అతివ్యాప్తి ఉన్నప్పటికీ, కంప్యూటర్ ఇంజనీరింగ్ ఎలక్ట్రానిక్స్ వైపు మరింత ఎక్కువగా ఎలక్ట్రికల్ ఇంజనీరింగ్తో ఎక్కువగా ఉంటుంది.
కంప్యూటర్ సైన్స్ ప్రోగ్రామ్‌లు ప్రధానంగా సిద్ధాంతం, సాఫ్ట్‌వేర్ చుట్టూ కేంద్రీకరిస్తాయి; ఎగువ డివిజన్ కోర్సులు సాఫ్ట్‌వేర్, సిద్ధాంత సంబంధిత రంగాలలో ప్రత్యేకత పొందటానికి చాలా స్వేచ్ఛను అనుమతిస్తాయి (ఉదా. అల్గోరిథంలు, ఆర్టిఫిషియల్ ఇంటెలిజెన్స్, క్రిప్టోగ్రఫీ / సెక్యూరిటీ, గ్రాఫిక్స్ / విజువలైజేషన్, న్యూమరికల్ అండ్ సింబాలిక్ కంప్యూటింగ్, ఆపరేటింగ్ సిస్టమ్స్ / డిస్ట్రిబ్యూటెడ్ ప్రాసెసింగ్, సాఫ్ట్‌వేర్ ఇంజనీరింగ్ ).
కంప్యూటర్ సైన్స్, ఇంజనీరింగ్ సంయుక్త కార్యక్రమానికి సాధారణ హోదా అయినప్పటికీ, కొన్ని విశ్వవిద్యాలయాలు వారి ప్రోగ్రామ్‌ను ఎలక్ట్రికల్ ఇంజనీరింగ్ , కంప్యూటర్ సైన్స్ పిలవడం ద్వారా తప్పుకుంటాయి. ఇంకా, కొన్ని విశ్వవిద్యాలయాలు తమ విభాగానికి ఇఇసిఎస్ అని పేరు పెట్టాయి, ఈ కార్యక్రమం సిఎస్ఇలో ఉంది.
కంప్యూటర్ సైన్స్, ఇంజనీరింగ్ పైన ఉన్న అన్నింటినీ అనుసంధానించి, మొత్తం యంత్రం . గురించిన ఒక ఘన అవగాహన యొక్క అభివృద్ధి చేయడం దీని ప్రాథమిక ఉద్దేశం. ఎక్కువ లెక్కపెట్టాల్సిన అవసరం రావడం వలన ఒక విద్యార్థి విశ్వవిద్యాలయంలో అదనపు సంవత్సరం గడపాల్సి వస్తుంది
2015 లో, ఆమె తన తండ్రి అధ్యక్ష ప్రచారానికి బహిరంగంగా ఆమోదం తెలిపింది. అతన్ని ఆదరించడానికి ఎన్నికలో గెలిపించడానికి బహిరంగంగా కనిపించడం ద్వారా ఆమె ఈ ప్రచారంలో పాల్గొంది. ఏదేమైనా, ఆమె తన అధ్యక్ష ఆశయాల గురించి మిశ్రమ భావాలను అంగీకరించింది, అక్టోబర్ 2015 లో, "పౌరుడిగా, అతను ఏమి చేస్తున్నాడో నాకు చాలా ఇష్టం. కుమార్తెగా, ఇది స్పష్టంగా మరింత క్లిష్టంగా ఉంటుంది. " ఆగష్టు 2015 లో, డొనాల్డ్ ట్రంప్ "మహిళల ఆరోగ్యం, మహిళలపై" తన ప్రముఖ సలహాదారు అని పేర్కొన్నారు. మహిళల గురించి తన అభిప్రాయాలను వివరించడానికి తనను ప్రేరేపించారని ఆమె అన్నారు
ట్రంప్ న్యూయార్క్ నగరంలోని మాన్హాటన్లో జన్మించారు. చెక్-అమెరికన్ మోడల్ ఇవానా, డొనాల్డ్ ట్రంప్ లకు రెండవ సంతానం, ట్రంప్ 2017 లో యునైటెడ్ స్టేట్స్ యొక్క 45 వ అధ్యక్షుడయ్యారు . ఆమె తండ్రికి జర్మన్, స్కాటిష్ పూర్వీకులు ఉన్నారు. ఆమె జీవితంలో చాలా వరకు, ఆమెకు "ఇవాంకా" అనే మారుపేరు హ పిలుస్తారు, ఇది ఇవానా యొక్క స్లావిక్ చిన్న రూపం. ఆమె తల్లిదండ్రులు 1992 లో ఆమె పదేళ్ల వయసులో వారు విడాకులు తీసుకున్నారు. ఆమెకు ఇద్దరు సొంత సోదరులు, డోనాల్డ్ జూనియర్, ఎరిక్ ఉన్నారు. సవతి తల్లి సోదరి, టిఫనీ, ఒక సోదరుడు, బారన్ ఉన్నారు .
మార్చి 2017 నుండి, ఆమె ట్రంప్ సంస్థను విడిచిపెట్టి, తన భర్తతో పాటు సీనియర్ సలహాదారుగా తన తండ్రి అధ్యక్ష పరిపాలనలో పనిచేయడం ప్రారంభించింది. ఫెడరల్ ఉద్యోగి వలె అదే పరిమితులకు లోబడి ఉండకపోయినా, వర్గీకృత విషయాలకు ఆమె ప్రాప్యత కలిగి ఉండటం గురించి నీతి ఆందోళనలు వ్యక్తం చేసిన తరువాత ఆమె ఈ అధికారిక, చెల్లించని స్థానాన్ని తీసుకుంది. అతని పరిపాలనలో అధికారిక ఉద్యోగి కావడానికి ముందే ఆమె అధ్యక్షుడి అంతర్గత వృత్తంలో భాగంగా పరిగణించబడింది. ఆమె కుటుంబంలో అత్యంత సంపన్నులలో ఒకరు, నికర విలువ 300 మిలియన్లు.
ఇవానా మేరీ “ఇవాంకా” ట్రంప్ జూనియర్ అక్టోబర్ 30, 1981 న న్యూయార్క్ సిటీలో జన్మించారు. ఆమె అమెరికన్ మహిళా వ్యాపారవేత్త, 2017 నుండి అధ్యక్షుడు సీనియర్ సలహాదారుడిగా వ్యవహరిస్తున్నారు, ఆమె తండ్రి డోనాల్డ్ ట్రంప్. అమెరికా అధ్యక్షుడు ట్రంప్ అతని మొదటి భార్య ఇవానా కుమార్తె, రెండవ సంతానం, ఆమె తన భర్త జారెడ్ కుష్నర్‌ను వివాహం చేసుకోవడానికి ముందు మతం మారిన మొదటి కుటుంబంలో మొదటి యూదు సభ్యురాలు.
ఆమె నాల్గవ తరం వ్యాపారవేత్త, ఆమె ముత్తాత ఎలిజబెత్, తాత ఫ్రెడ్, తండ్రి అడుగుజాడల్లో నడుస్తూ, కుటుంబ యాజమాన్యంలోని ట్రంప్ ఆర్గనైజేషన్ యొక్క ఎగ్జిక్యూటివ్ వైస్ ప్రెసిడెంట్‌గా కొంతకాలం పనిచేశారు. ఆమె తన తండ్రి టెలివిజన్ షో ది అప్రెంటిస్లో బోర్డు రూమ్ జడ్జిగా కూడా పనిచేశారు.
ఐఐఐటి హైదరాబాద్ లో అండర్ గ్రాడ్యుయేట్, పోస్ట్ గ్రాడ్యుయేట్, డ్యూయల్ డిగ్రీ ప్రోగ్రాములు ఉన్నాయి. అండర్ గ్రాడ్యుయేట్ ప్రోగ్రాములలో కంప్యూటర్ సైన్స్ అండ్ ఇంజినీరింగ్, ఎలక్ట్రానిక్స్ అండ్ కమ్యూనికేషన్ ఇంజినీరింగ్, సివిల్ ఇంజినీరింగ్ లో బ్యాచిలర్ ఆఫ్ టెక్నాలజీ లేదా బిటెక్ డిగ్రీలు ఇవ్వబడతాయి. పోస్ట్ గ్రాడ్యుయేట్ ప్రోగ్రాములలో మాస్టర్ ఆఫ్ టెక్నాలజీ , మాస్టర్ ఆఫ్ సైన్స్ లేదా మాస్టర్ ఆఫ్ ఫిలాసఫీ ఇవ్వబడతాయి. డ్యూయల్ డిగ్రీ ప్రోగ్రాంలో బిటెక్ + ఎంఎస్ డిగ్రీ ఇవ్వబడుతుంది. డ్యూయల్ డిగ్రీ లో ఎం.ఎస్ స్పెషలైజేషన్ కంప్యూటర్ సైన్స్ ఇంజినీరింగ్/ ఎలక్ట్రానిక్స్ అండ్ కమ్యూనికేషన్ ఇంజనీరింగ్/ కంప్యూటేషనల్ నేచురల్ సైన్స్/ బిల్డింగ్ సైన్సెస్ / కంప్యుటేషనల్ లింగ్విస్టిక్స్ చెయ్యచ్చు. పీహెచ్‌డీ డిగ్రీలు, పోస్ట్ గ్రాడ్యుయేట్ డిప్లొమాలు కూడా ఇస్తారు. అమెరికాలో కార్నెగీ మేలన్ విషవిద్యాలయం సహకారంతో ఐఐఐటీ ఎం ఎస్ ఐ టి ప్రోగ్రాం కూడా నడుపుతోంది. ఐఐఐటి "మానవ విలువలు", వృత్తిపరమైన నీతికి గొప్ప ప్రాముఖ్యతను ఇస్తుంది.
ఇన్స్టిట్యూట్లో ఎయిర్ కండిషన్డ్ లాబులు ఉన్నాయి. వీటిని బ్యాచ్ క్రమం పద్దతిలో విద్యార్థులకు కేటాయిస్తారు. ప్రతి రెండు విద్యార్థులకు ఒక కంప్యూటర్ ఉంది. ప్రతి కంప్యూటర్లో ఇంట్రానెట్ వస్తుంది. ఈ ఇన్స్టిట్యూట్లో 24 గంటలు హై బ్యాండ్విడ్త్ ఇంటర్నెట్ కనెక్షన్ ఉంటుంది. పరిశోధన చేసే విద్యార్థులు ఎప్పుడైనా ఈ సౌకర్యాలను వాడొచ్చు. అన్ని నోటీసులు, తక్కిన సమాచారం ఇమెయిల్ ద్వారా పంపబడతాయి. కొరియర్లు తీసుకోవడం నుంచి మెస్సు రిజిస్ట్రేషన్ దాకా ప్రతీది ఇంట్రానెట్ పోర్టల్స్ ద్వారా జరుగుతుంది. క్యాంపస్ లో కొన్ని క్షేత్రాలలో వై-ఫై సిగ్నల్ వస్తుంది.
పలాష్ నివాస్ : మొదటి, రెండవ సంవత్సరం బి.టెక్‌, ఎం స్ ఐ టి కుర్రాళ్లకు, కేటాయించబడింది. ఇది , బ్లాక్‌లుగా విభజించబడింది. ఈ హాస్టల్ స్వంత మెస్సు కలిగి ఉంది.
ఇంటర్నేషనల్ ఇన్స్టిట్యూట్ అఫ్ ఇన్ఫర్మేషన్ టెక్నాలజీ హైదరాబాద్ 1998 లో ప్రభుత్వ ప్రైవేట్ భాగస్వామ్య నమూనా క్రింద స్థాపించబడింది. రాష్ట్ర ప్రభుత్వం భూమి ఇచ్చి, భవనాలు నిర్మించింది . ఆ సమయంలో, అజయ్ ప్రకాష్ సహానీ ఐఐఐటి హైదరాబాద్ ప్రత్యేక అధికారిగా, రాష్ట్ర ప్రభుత్వానికి ఐటి కార్యదర్శిగా ఉన్నారు. సంభావిత నమూనాను రూపొందించడానికి, సంస్థ యొక్క ప్రారంభ అభివృద్ధిని పర్యవేక్షించడానికి అతను బాధ్యత వహించాడు ప్రొఫెసర్ రాజీవ్ సంగల్ సిలబస్‌ను రూపొందించారు, ఈ సంస్థ యొక్క మొదటి డైరెక్టర్‌గా 10 ఏప్రిల్ 2013 వరకు పనిచేశాడు.
ఇంటర్నేషనల్ ఇన్స్టిట్యూట్ అఫ్ ఇన్ఫర్మేషన్ టెక్నాలజీ హైదరాబాద్ 1998లో స్థాపించబడిన, దేశంలోని ఐఐఐటిలలో తొలిగా ప్రారంభించిన జాతీయ గుర్తింపు పొందిన పరిశోధనా విశ్వవిద్యాలయం. ఈ విశ్వవిద్యాలయం హైదరాబాద్ , తెలంగాణ లో ఉంది. ఇది సమాచార సాంకేతికాలు , కంప్యూటర్ విజ్ఞానం , ఎలక్ట్రానిక్స్, కమ్యూనికేషన్స్ విభాగాలలో పరిశోధన చేస్తుంది. ఇది లాభాపేక్షరహిత ప్రభుత్వ-ప్రైవేట్ భాగస్వామ్యం కింద స్థాపించబడింది.
విద్యార్థులందరికీ హాస్టల్ గదులు కల్పిస్తారు. బ్యాచిలర్ లేదా డ్యూయల్-డిగ్రీ ప్రోగ్రామ్‌లో చేరిన మొదటి, రెండవ సంవత్సరం విద్యార్థులు గదులు పంచుకోవలసి ఉంటుంది , అయితే మూడవ సంవత్సరం నుండి విద్యార్థులకు సింగిల్ ఆక్యుపెన్సీ ఉంటుంది. ఈ సంస్థలో నాలుగు ఎయిర్ కండిషన్డ్ సూట్లతో గెస్ట్ హౌస్ ఉంది. పురుషుల కోసం రెండు హాస్టళ్లు, మహిళలకు ఒకటి మొత్తం 1200 గదులు ఉన్నాయి. ఆప్టికల్ ఫైబర్ నెట్‌వర్క్ క్యాంపస్‌లోని అన్ని భవనాలను హాస్టళ్లతో కలుపుతుంది.
ఐఐఐటి కంప్యూటర్ సైన్స్, ఎలక్ట్రానిక్స్ అండ్ కమ్యూనికేషన్ కోసం అనేక రకాల పరిశోధనా ఆసక్తులతో ప్రపంచ స్థాయి అధ్యాపక బృందాన్ని కలిగి ఉంది. విద్యార్థి నిష్పత్తికి అధ్యాపకులు 1:15. 2017-18 సంవత్సరంలో, పద్దెనిమిది మంది అధ్యాపక సభ్యులు కేంద్ర ప్రభుత్వ సంస్థల నుండి అత్యంత ప్రసిద్ధ జాతీయ, అంతర్జాతీయ అవార్డులు, గుర్తింపులను పొందారు.
ఐఐఐటీ హైదరాబాద్ పాలక మండలికి ప్రస్తుతం ట్యూరింగ్ అవార్డు గ్రహీత రాజ్ రెడ్డి నేతృత్వం వహిస్తున్నాడు. మరో ట్యూరింగ్ అవార్డు గ్రహీత వింట్ సెర్ఫ్, నరేంద్ర అహుజా కూడా ఈ పాలక మండలిలో ప్రముఖ సభ్యులు. రోజువారీ కార్యకలాపాలు డైరెక్టర్, పి. జె. నారాయణన్ నిర్వహిస్తున్నాడు. దీనికి పరిశోధన డీన్, విద్యావిషయాల డీన్ సహకరిస్తారు.
ఐఐఐటి లో టి-హబ్ కూడా ఉంది. టి-హబ్ భారత దేశంలో అతి పెద్ద ఇంక్యూబేషన్ సెంటర్. ఇందులో ఇండియన్ స్కూల్ అఫ్ బిజినెస్, నల్సార్ లా విశ్వవిద్యాలయం సహకారం కూడా ఉంది. టి-హబ్ లక్ష్యం ఈ ప్రాంతంలోని కొత్త స్టార్టప్‌లకు ఆర్థిక, మార్గదర్శక సహకారంతో పాటు సహాయక వాతావరణాన్ని అందించడం.
ఐఐఐటి వైశాల్యం సుమారు 66 ఎకరాల ఉంటుంది. నాలుగు బిల్డింగ్లలో కార్పొరేట్ పాఠశాలలు, పరిశోధనా కేంద్రాలు ఉన్నాయి. అకాడెమిక్ బిల్డింగులో లెక్చర్ హాళ్లు, ట్యుటోరియల్ రూములు, కంప్యూటర్, ఎలక్ట్రానిక్స్ ల్యాబ్లు ఇంకా పరిపాలన, అధ్యాపకుల ఆఫీసులు ఉన్నాయి.
గత రెండు దశాబ్దాలుగా, ఈ సంస్థ వివిధ రంగాలలో పరిశోధనా కార్యక్రమాలను రూపొందించింది. ఇది పరిశ్రమకు, సమాజానికి ఉపయోగపడే అనువర్తిత పరిశోధనలకు బలమైన ప్రాధాన్యత ఇస్తుంది, వివిధ శాఖలవారు కలసి పనిచేసే పరిశోధనను సులభతరం చేస్తుంది.
పోస్ట్ గ్రాడ్యుయేట్ ప్రోగ్రాములకు ఐఐఐటి పోస్టుగ్రాడ్యుయేట్ ఎంట్రన్స్ ఎక్సమ్ నిర్వహిస్తుంది. ఎం ఎస్ ఐ టి ప్రోగ్రాంకు ఐఐఐటీ ప్రతి సంవత్సరం ఏప్రిల్ నుంచి మే మధ్యలో పరీక్షల ద్వారా విద్యార్థులని చేర్చుకుంటుంది.
బిల్డింగ్ పేర్లు పర్వతాల పేరులపై పెట్టారు, ఉదాహరణకి నీలగిరి, వింధ్య, హిమాలయా. క్యాంపస్లో ఒక ఆంఫిథియేటర్ కూడా ఉంది, ఇందులో సాంస్కృతిక కార్యక్రమాలు, కళాశాల ఉత్సవాలు జరుగుతాయి.
మాళవ రాజును పరమరా రాజు యశోవర్మ లేదా అతని కుమారుడు జయవర్మగా గుర్తించవచ్చు. గుజరాతు చాళుక్య రాజు జయసింహ సిద్ధరాజా చేతిలో ఓడిపోయిన తరువాత పరమరాలు బలహీనపడ్డారు.పరమారా భూభాగంలో కొంత భాగాన్ని స్వాధీనం చేసుకోవడానికి మదానవర్మ ఈ అవకాశాన్ని ఉపయోగించుకోవచ్చు.
సా.శ1134 అగసి శాసనం ఆధారంగా మదనవర్మ భైల్లస్వామి వద్ద నివసిస్తున్నాడు. ఆయన రాజ్యానికి చందేలా-పరమారా సరిహద్దుగా ఉన్నాయి. ఆయన వారసుడు పరమార్ది సెమ్రా శాసనం కూడా చందేలాలు బెట్వా నదిని దాటి పరమారా భూభాగంలో కొంత భాగాన్ని స్వాధీనం చేసుకున్నట్లు సూచిస్తుంది. 1200 శాసనం సూచించినట్లు ఈ ప్రాంతాన్ని యశోవర్మ కుమారుడు లక్ష్మివర్మ తిరిగి స్వాధీనం చేసుకున్నాడు.
మదనవర్మన వారసుల శాసనాలు సాంప్రదాయిక ప్రశంశల ఆధారంగా ఆయన సైనిక విజయాలు నిర్ణయించబడినప్పటికీ అవి నిర్దిష్ట వివరాలను అందించవు. దేవతా యోధుడైన ఇంద్రుడు పర్వతాల రెక్కలను నరికి వాలా రాక్షసుడిని చంపినట్లే మదనవర్మ తన శత్రువులను తన కత్తితో చెదరగొట్టాడని పరమార్ది బాఘారీ శాసనం అతిశయోక్తులు పలుకుతుంది. రాహువు కొత్తగా పుట్టుకొచ్చి సూర్యుడితో సంబంధంలోకి వచ్చినట్లే అతని శత్రువులు తమ వినాశనం వైపు వేగంగా కదులుతున్నప్పుడు ఆయన ఎర్రని ఖడ్గాన్ని చూశారని ఇది పేర్కొంది. ఇది తన శత్రువుల భార్యల దయనీయ స్థితిని కూడా వివరిస్తుంది. ఎందుకంటే వారి భర్తలు యుద్ధభూమి నుండి తిరిగి వస్తారనే ఆశతో వారు తమ పెంపుడు చిలుకలతో కన్నీటితో మాట్లాడుతుంటారు.
ఆయన పాలనలోని శాసనాలు అగసి , అజయగడ్ బారిగరు , కలంజారా, ఖాజురాహో, మహోబా, మౌ, పాపౌరా వద్ద కనుగొనబడ్డాయి. అగసి రాగి ఫలక శాసనం భిల్సా వద్ద జారీ చేయబడిందని పేర్కొంది. ఈ శాసనాలు భిల్సా కూడా తన రాజ్యంలో ఒక భాగమని సూచిస్తున్నాయి. బారిగారు శాసనం అనేక ప్రదేశాలను ప్రస్తుత డామో, ఝాన్సీ, సాగరు జిల్లాల కొన్ని భాగాలలో గుర్తించవచ్చు. రేవా జిల్లాలోని పన్వరు వద్ద దొరికిన ఒక నాణేల పేటిక బాగెల్ఖండు ప్రాంతం కూడా ఆయన రాజ్యంలో ఒక భాగమని సూచిస్తుంది.
చేది రాజును త్రిపురి కలాచురి రాజు గయాకర్ణగా గుర్తించవచ్చు. ఆయన పూర్వీకులను పరమరాలు, గహదవలలు ఓడించడంతో కలచురి రాజ్యం బలహీనపడింది. ఈ పరిస్థితిని సద్వినియోగం చేసుకొని మదనవర్మ బాగెల్ఖండు ప్రాంతం ఉత్తర భాగాన్ని స్వాధీనం చేసుకున్నాడు.
ఆయన నాణేలు బధ్రపరచిన పేటిక ఆధారంగా ఇది సూచించబడింది. గయాకర్ణ వారసుడు నరసింహ శాసనాలు ఈ ప్రాంతంలో లాలు పహాది , అల్హాఘాటు వద్ద కనుగొనబడ్డాయి. చందేలాలు ఈ భూభాగాన్ని ఎక్కువ కాలం నిలబెట్టుకోలేదని ఇది సూచిస్తుంది.
చేది రాజు మదనవర్మ పేరు వినగానే పారిపోయాడని, కాశీ రాజు భయంతో ఆయనతో స్నేహంగా ఉండిపోయాడని, అహంకారి మాళవ రాజు త్వరగా నిర్మూలించబడ్డాడని, ఇతర రాజులు ఆయనకు నివాళులర్పించి ఆధిపత్యాన్ని అంగీకరించారని ఇందులో పేర్కొనబడింది. ఇవి ఆస్థానకవి అతిశయోక్తి అయినప్పటికీ మదనవర్మ ఈ పాలకుల మీద రాజకీయ ప్రభావాన్ని చూపగలిగాడని తెలుస్తుంది.
చాళుక్య పాలకుడి ఓటమి గురించి "చందు బర్దై"కి చెందిన పృథ్వీరాజు రాసో ప్రస్తావించాడు. ఇది కలంజర శాసనంలో చేసిన వాదనను ధృవీకరిస్తుంది. అయితే ఈ సంఘర్షణలో విజయం సాధించినది జయసింహ మాత్రమే అని గుజరాతు కథనాలు వివరిస్తున్నాయి. కుమారపాల-చరిత ఆధారంగా జయసింహ మహోబా రాజును ఓడించాడు. ధారా పాలకుడి విధిని చూసిన తరువాత మదనవర్మ జయసింహకు కప్పం అర్పించాడని కీర్తి-కౌముది పేర్కొంది.
కృష్ణుడు కంశుడిని ఓడించినట్లే మదనవర్మ గుర్జరారాజును క్షణంలో ఓడించాడని కలంజర శాసనం పేర్కొంది. ఇక్కడ గుర్జరా గుజరాతును సూచిస్తుంది. దాని గుజరాతు రాజు చాళుక్య పాలకుడు జయసింహ సిద్ధరాజగా గుర్తించబడ్డాడు. చాళుక్య, చందేల రాజ్యాలను పరమరా భూభాగం వేరు చేస్తుంది. జయసింహ పరమరాలను ఓడించిన తరువాత రెండు శక్తుల మధ్య సంఘర్షణ అధికరించింది.
మదన-వర్మ భారతదేశంలోని చందేలా రాజవంశానికి చెందిన రాజు. ఆయన తన తండ్రి పృథ్వీ-వర్మ తరువాత జెజకభూక్తి ప్రాంతానికి పాలకుడిగా అధికారపీఠం అధిష్ఠించాడు. ఆయన పొరుగు రాజ్యాలను లొంగదీసుకోవడం ద్వారా చందేలా కీర్తిని పునరుద్ధరించాడు. ఆయన తన పాలనలో అనేక దేవాలయాలను నిర్మించాడు.
వివిధ శాసనాలలో పేర్కొన్న స్థలాల పేర్లు మదనవర్మ రాజ్యం పశ్చిమాన కైమూరు పర్వతశ్రేణి నుండి తూర్పున భన్రేరు పర్వతశ్రేణి వరకు, బెట్వా, యమునా నదుల మధ్య వింధ్యపర్వత ప్రాంతం మద్య విస్తరించింది.
కె.ఎం. మున్షి అభిప్రాయం ఆధారంగా పైన పేర్కొన్న పురాణం "ఊహాజనితం" అని భావిస్తున్నారు. జయసింహ చందేలకు వ్యతిరేకంగా పెద్ద విజయాన్ని సాధించలేదు. చరిత్రకారుడు ఆర్. కె. దీక్షితు జయసింహ, మదనవర్మ మధ్య వివాదం అసంపూర్తిగా ఉందని, ఇరుపక్షాలు విజయం సాధించాయని సిద్ధాంతీకరించారు.
కాశీ రాజును గహదవాలా పాలకుడు గోవింద-చంద్రగా గుర్తించవచ్చు. ఆయన చందేలలతో స్నేహపూర్వక సంబంధాలు కొనసాగించినట్లు కనిపిస్తాడు.
1972 డోనెల్లా మెడోస్ అంతర్జాతీయ బెస్ట్ సెల్లర్ ది లిమిట్స్ టు గ్రోత్ రాశారు, ఇది జనాభా, ఆర్థిక శాస్త్రం, పర్యావరణంలో దీర్ఘకాలిక ప్రపంచ పోకడలను అధ్యయనం చేసింది. ఇది మిలియన్ల కాపీలు అమ్ముడై 28 భాషలలోకి అనువదించబడింది.
1973 ఇ.ఎఫ్. షూమేకర్ తన స్మాల్ ఈజ్ బ్యూటిఫుల్ అనే పుస్తకంలో సాంకేతిక పరిజ్ఞానాన్ని సముచితంగా ఉపయోగించడం ద్వారా స్థిరమైన జీవనానికి మారడంపై వ్యాసాల సేకరణను ప్రచురించారు.
2007 ఐక్యరాజ్యసమితి "సుస్థిర వినియోగం, ఉత్పత్తి, వాతావరణ, స్నేహపూర్వక గృహ వినియోగ పద్ధతులను ప్రోత్సహించడం" వ్యాసాన్ని ప్రచురించింది, ఇది వివిధ సముదాయాలలో, గృహాలలో స్థిరమైన జీవనశైలిని ప్రోత్సహించింది.